钦定古今图书集成/明伦汇编/官常典/第627卷 > 蔡时鼎
## 钦定古今图书集成/明伦汇编/官常典/第627卷 > 蔡时鼎

按《太平府志》：“时鼎，福建漳浦人，进士。以两淮巡盐御
史直言，降马邑典史。万历十五年，升任太平推官，廉
明正直，谳狱一以仁恕。署府事，值岁祲，请数千金于
抚按，筑堤开籴，暇则吟咏署中，手不释卷。洎郡守陈
璧亦闽人，且皆以谏官迁任，建松岩亭于月盘山，以
明志。郡人徐宗夔有二君子述。鼎寻转南吏部主事”，
晋祠部郎卒。卒之日，雷电交入其署，发笥无剩物云。